اینگیلتره-نی آوروپا بیرلیگیندن آییران "برگزیت" قانون لاییحه‌سی 231-ا قارشی 330 سسله پارلامئنتین عوام مجلیسینده قبول ائدیلدی.
باش ناظیر بوریس جانسونون آوروپا بیرلیگی ایله "برگزیت" راضیلاشماسی‌نین قانونی‌لشمه‌سی اوچون پارلامئنتین آلت قانادی عوام مجلیسینده کی گؤروش‌لری تاماملاندی. گؤروش‌لر زامانی تقدیم ائدیلن، آوروپا بیرلیگی وطنداش‌لارینا مودت‌سیز ایجازه وئریلمه‌سی و اونلارین قئیدیات مراجعتی رد ائدیلن اعتراض حاقینی تانیماغی نظرده توتان دییشیک‌لیک تکلیف‌لری قبول اولونمادی.
بوندان باشقا، یان‌لاریندا یتکین اولمایان اوشاق موهاجیرلرین عائله بیرلشمه‌سی حاقی‌نین قورونماسینا دایر تکلیف ده قبول ائدیلمه‌دی.
داها سونرا موقاویله متنی سس وئرمه‌یه قویولدو، "برگزیت" قانون لاییحه‌سی 231-ا قارشی 330 سسله قبول اولوندو.
قرار اعیان مجلیسینه تقدیم ائدیله‌جک. هر هانسی بیر دییشیک‌لیک تکلیفی وئریلمه‌سینی ایستمه‌ین حکومت بورا‌داکی مودتین 22 ژانویه یه قدر تاماملانماسی و بئله‌جه، 31 ژانویه دن اول قانونون کرالیچه ایکینجی الیزابت  طرفیندن تصدیق اولونماسی گؤزلنیلیر.
